stanford-oval/wikipedia huggingface dataset:
ประเทศแมนจู
ประวัติ > ภูมิหลัง

หลังจากที่ชาวแมนจูพิชิตประเทศจีนสำเร็จ ชาวแมนจูจึงโค่นล้มอำนาจการปกครองของราชวงศ์หมิงและสถาปนาราชวงศ์ชิงขึ้นแทนที่ แต่อย่างไรก็ตามจักรพรรดิแมนจูกลับไม่รวมแผ่นดินการปกครองเกิดของพวกตนเข้าเป็นส่วนหนึ่งของประเทศจีนอย่างเต็มที่นัก ระเบียบการปกครองโดยแบ่งแยกชนชาติดังกล่าวได้ดำเนินต่อมาจนกระทั่งจักรวรรดิของราชวงศ์ชิงเริ่มตกต่ำและแตกแยกในช่วงคริสต์ศตวรรษที่ 19
เมื่ออำนาจของราชสำนักปักกิ่งอ่อนแอลง หัวเมืองขึ้นรอบนอกส่วนมากจึงแยกตนเองเป็นอิสระ (เช่น คัชการ์) หรือตกอยู่ในความความคุมของชาติมหาอำนาจลัทธิจักรวรรดินิยม ตลอดช่วงคริสต์ศตวรรษที่ 19 นั้น จักรวรรดิรัสเซียนับเป็นชาติที่มีผลประโยชน์มากที่สุดที่ในดินแดนภาคเหนือของจักรวรรดิต้าชิง ในปี ค.ศ. 1858 รัสเซียได้รับสิทธิเข้าควบคุมดินแดนขนาดใหญ่ของจีนซึ่งเรียกว่าแมนจูเรียนอก (Outer Manchuria) อันเป็นผลสืบเนื่องมาจากการทำสนธิสัญญาปักกิ่งฉบับเพิ่มเติม ซึ่งทำให้สงครามฝิ่นครั้งที่สองยุติลง  แม้กระนั้นรัสเซียก็ยังไม่พอใจต่อสิ่งที่ตนได้รับ และเมื่อประกอบกับสถานการณ์ของราชวงศ์ชิงยังคงเสื่อมถอยอยู่  รัสเซียจึงพยายามต่อไปเพื่อการควบคุมดินแดนแมนจูเรียที่เหลืออยู่ทั้งหมด  ดินแดนแมนจูเรียใน (Inner Manchuria) ได้ตกอยู่ภายใต้อิทธิพลของรัสเซียอย่างมากในช่วงคริสต์ทศวรรษที่ 1890 จากการสร้างทางรถไฟสายจีนตะวันออกระหว่างเมืองฮาร์บินของแมนจูเรียและวลาดีวอสตอคของรัสเซีย
ประวัติ > จุดกำเนิด

ดูเพิ่ม: กรณีมุกเดน
ผลโดยตรงจากสงครามรัสเซีย-ญี่ปุ่น ระหว่างปี ค.ศ. 1904-1905 ได้ทำให้อิทธิพลของญี่ปุ่นได้เข้ามาสู่แมนจูเรียในแทนที่อิทธิพลของรัสเซีย โดยในปี ค.ศ. 1906 ประเทศญี่ปุ่นได้สร้างทางรถไฟแมนจูเรียสายใต้จากเมืองท่าพอร์ตอาเธอร์ (ญี่ปุ่นเรียกเมืองนี้ว่า "เรียวจุน")  ต่อมาในช่วงสงครามโลกครั้งที่หนึ่งและสงครามโลกครั้งที่สอง แมนจูเรียได้กลายเป็นสมรภูมิระหว่างรัสเซีย, ญี่ปุ่นและจีน ทั้งทางด้านการเมืองและการทหาร  ญี่ปุ่นได้ขยายอิทธิพลสู่แมนจูเรียนอก อันเป็นผลสืบเนื่องมาสถานการณ์อันสับสนจากการปฏิวัติในประเทศรัสเซียเมื่อ ค.ศ. 1918 ความสำเร็จทางการทหารของสหภาพโซเวียตและความกดดันทางเศรษฐกิจจากสหรัฐอเมริกาได้บีบบังคับให้ญี่ปุ่นต้องถอยร่นจากพื้นที่ดังกล่าว และแมนจูเรียนอกก็ได้กลับมาอยู่ในความปกครองรัสเซียอีกครั้งในนามสหภาพโซเวียต​​ในปี ค.ศ. 1925
ด้านประเทศจีนซึ่งอยู่ในยุคแห่งความแตกแยกจากการตั้งตัวเป็นใหญ่ของกลุ่มขุนศึกต่างๆ ขุนศึกจาง โซ่วหลิน (Zhang Zuolin) ได้สถาปนาอำนาจการปกครองของตนเองในเขตแมนจูเรียในขึ้นภายใต้การสนับสนุนของญี่ปุ่น ต่อมาเมื่อกองทัพคันโตตระหนักว่าจาง โซ่วหลิน มีอิสระมากเกินไป จึงได้ทำการลอบสังหารเขาเสียเมื่อ ค.ศ. 1928
หลังจากการรุกรานแมนจูเรียของญี่ปุ่นในปี ค.ศ. 1931 กองทัพญี่ปุ่นได้มุ่งหน้าสู่การแบ่งแยกภูมิภาคแมนจูเรียออกจากการควบคุมจีนและสร้างรัฐหุ่นเชิดภายใต้การควบคุมของญี่ปุ่นขึ้น  และเพื่อสร้างบรรยากาศแห่งความชอบธรรมขึ้น อ้ายซินเจว๋หลัว ผู่อี๋ จักรพรรดิของจีนองค์สุดท้ายจึงได้รับเชิญจากญี่ปุ่นพร้อมกับอ้ายซินเจว๋หลัว ผู่เจี๋ยพระอนุชาและบรรดาผู้ติดตาม เพื่อเข้าดำรงตำแหน่งประมุขแห่งรัฐแมนจูเรียที่จัดตั้งขึ้นใหม่  หนึ่งในผู้ติดตามผู้ซื่อสัตย์ของเขาคือ เจิ้ง เซี่ยวซือ นักปฏิรูปและผู้จงรักภักดีต่อราชวงศ์ชิง
วันที่ 18 กุมภาพันธ์ ค.ศ. 1932 ได้มีการประกาศสถาปนา "ประเทศแมนจู" (จีน: 滿洲國; พินอิน: Mǎnzhōuguó)  ญี่ปุ่นได้ให้การรับรองประเทศแมนจูผ่านการลงนามในพิธีสารญี่ปุ่น-แมนจูกัว เมื่อวันที่ 15 กันยายน ค.ศ. 1932  เมืองฉางชุนซึ่งได้เปลี่ยนชื่อใหม่เป็น "ซิงกิง" (จีน: 新京; พินอิน: Xinjing; "เมืองหลวงใหม่") มีฐานะเป็นเมืองหลวงของรัฐใหม่แห่งนี้  ชาวฮั่นในแมนจูเรียได้รวมตัวกันเป็นกองทัพอาสาสมัครเพื่อต่อต้านญี่ปุ่น ทำให้รัฐใหม่ดังกล่าวจำเป็นต้องทำสงครามอันยืดเยื้ออีกหลายปีเพื่อสร้างความสงบภายในประเทศ
ในขั้นต่อมา ญี่ปุ่นได้ดำเนินการแต่งตั้งให้ผู่อี๋เป็นประมุขแห่งรัฐในปี ค.ศ. 1932 และอีกสองปีให้หลังจึงได้มีการสถาปนาให้เขาดำรงตำแหน่งจักรพรรดิแมนจู โดยใช้ชื่อศักราชประจำรัชกาลตามแบบจีนว่า "คังเต๋อ" (หมายถึง "ความสงบและคุณธรรม") ประเทศแมนจูจึงได้เปลี่ยนชื่อเป็น "จักรวรรดิแมนจู" (จีน: 滿洲帝國; พินอิน: Mǎnzhōu Dìguó; เวด-ไจลส์: Manchutikuo) หรือในชื่อเต็ม "จักรวรรดิแมนจูเรียอันยิ่งใหญ่" (จีน: 大滿洲帝國; พินอิน: Dà Mǎnzhōu Dìguó) เจิ้ง เซี่ยวซือได้ดำรงตำแหน่งเป็นนายกรัฐมนตรีคนแรกของแมนจูจนถึง ค.ศ. 1935 โดยมีจาง จิงหุยขึ้นดำรงตำแหน่งแทน  สำหรับจักรพรรดิผู่อี๋นั้น พระองค์มีฐานะดุจเดียวกับเจว็ด เพราะอำนาจการปกครองประเทศที่แท้จริงนั้นล้วนอยู่ในกำมือของทหารญี่ปุ่นทั้งสิ้น พระราชวังได้ถูกสร้างขึ้นเป็นการเฉพาะสำหรับควบคุมจักรพรรดิ  รัฐมนตรีแมนจูทั้งหมดรับบทเป็นเพียงร่างทรงของรองรัฐมนตรีที่เป็นชาวญี่ปุ่น ซึ่งเป็นผู้ตัดสินใจในทุกเรื่องอย่างแท้จริง
ในลักษณะดังกล่าวนี้ ญี่ปุ่นจึงสามารถตัดประเทศแมนจูออกจากจีนอย่างเป็นทางการในช่วงคริสต์ทศวรรษที่ 1930  และด้วยการลงทุนของญี่ปุ่นและทรัพยากรธรรมชาติอันอุดมสมบูรณ์ พื้นที่ดังกล่าวจึงกลายเป็นฐานการผลิตภาคอุตสาหกรรมที่สำคัญยิ่ง
ในปี ค.ศ. 1935 แมนจูได้ซื้อทางรถไฟสายจีนตะวันออกจากสหภาพโซเวียต
ทางทหาร

ดูเพิ่ม: กองทัพคันโต
ทางทหาร > กองทัพบกแมนจู

กองทัพบกประเทศแมนจู เป็นกองทัพหลักของจักรวรรดิแมนจู
ตำรวจแมนจู
Hoankyoku (หน่วยข่าวกรองแห่งแมนจู)
ทางทหาร > ทหารรักษาพระองค์แมนจู

ทหารรักษาพระองค์แมนจู เป็นกองกำลังพิเศษของกองทัพบกแมนจูโดยก่อตั้งในปี ค.ศ.1933 โดยมีหน้าที่ป้องกันองค์จักรพรรดิและเจ้าหน้าที่ระดับสูงของรัฐบาล โดยมีฐานบัญชาการที่ชางชุน ใกล้กับพระราชวังในใจกลางเมือง
ทางทหาร > กองทัพเรือแห่งแมนจู

กองทัพเรือประเทศแมนจู (Manshu Teikoku Kaigun) แต่เนื่องจากแมนจูเป็นประเทศที่ไม่มีทางออกสู่ทะเลขนาดใหญ่ หัวหน้าของกองทัพคันโตเห็นว่าการผลิตของแมนจูนั้นต่ำมาก ดังนั้นจึงให้สร้างแค่เป็นกองทัพเรือเล็กเพื่อให้เป็นสัญลักษณ์ของการปกครองใหม่
ทางทหาร > กองทัพอากาศแมนจู

กองทัพอากาศประเทศแมนจู (Dai Manshū Teikoku Kūgun) ถูกก่อตั้งในเดือนกุมภาพันธ์ ค.ศ.1937 โดยตอนต้นมีเพียง 30 คน จากกองทัพบกจักรวรรดิแมนจูที่ถูกฝึกมาจากโรงเรียนการบินในฮาร์บิน โดยมาเป็นผู้ชำนาญการของบริษัทการบินขนส่งแมนจู (ช่วงหลังเปลี่ยนเป็นสายการบินแห่งชาติแมนจู) โดยเป็นสายการบินทางทหารก่อตั้งในปีค.ศ.1931 โดยได้รับการรับรองให้เป็นทั้งการขนส่งและการต่อต้านตามคำสั่งของกองทัพบกจักรวรรดิญี่ปุ่น
ทางทหาร > อาชญากรรมสงครามของญี่ปุ่นในแมนจูกัว

จากการศึกษาวิจัยร่วมกันของนักประวัติศาสตร์ทั้งจากประเทศตะวันตก ประเทศจีน และประเทศญี่ปุ่นเอง อาทิเช่น Zhifen Ju, Mitsuyochi Himeta, Toru Kubo และ Mark Peattie ได้มีมติสรุปเห็นพ้องตรงกันว่า พลเรือนชาวจีนมากกว่า 10 ล้านคนได้ถูกบังคับเกณฑ์แรงงานโดยกองทัพคันโตสำหรับการเป็นแรงงานทาสในประเทศแมนจู ภายใต้การกำกับดูแลของคณะกรรมการพัฒนาเอเชียตะวันออก ซึ่งเป็นหน่วยงานที่ญี่ปุ่นแต่งตั้งขึ้นเพื่อนำชาวจีนมาเป็นทาส
แรงงานทาสชาวจีนจะถูกใช้แรงงานอย่างหนักและมักเจ็บป่วย ด้วยภาวะขาดอาหารและอาการเหนื่อยล้า แรงงานที่ไม่ดีบางคนถูกผลักเข้าลงไปในหลุมศพหรือถูกฝังทั้งเป็นเพื่อหลีกเลี่ยงภาระค่าใช้จ่ายทางการแพทย์
ในประเทศแมนจู จักรวรรดิญี่ปุ่นได้ใช้เป็นฐานผลิตอาวุธชีวภาพ ซึ่งถูกทดลองในมนุษย์โดย 
หน่วย 731 หน่วยงานที่ขึ้นชื่อในด้านความเลวร้ายในด้านศีลธรรมเพื่อทำการวิจัยและพัฒนาอาวุธชีวภาพใช้มนุษย์เป็นหนูทดลองอย่างทารุณ ฐานของหน่วยตั้งอยู่ในเขตฟิงฟาง เมืองฮาร์บิน ผู้ที่ตกเป็นเหยื่อซึ่งส่วนใหญ่เป็นชาวจีนต่างต้องตกอยู่ภายใต้การผ่าตัดส่วนใหญ่ไม่มีการใช้ยาชาระงับความเจ็บปวด
บรรณานุกรม

Duara, Presenjit. Sovereignty and Authenticity: Manchukuo and the East Asian Modern. Lanham: Roman & Littlefield Publishers, 2004.
Toshihiko Kishi. "Manchuria's Visual Media Empire (Manshukoku no Visual Media) : Posters, Pictorial Post Cards, Postal Stamps", Tokyo: Yoshikawa Kobunkan, 10 June 2010.
Reginald Fleming Johnston. "Twilight in the Forbidden City". Soul Care Publishing, 18 March 2008.
วัดลานหอย

| วัดลานหอย |
| --- | --- |

ชื่อสามัญ: วัดลานหอย
ที่ตั้ง: ตำบลลานหอย อำเภอบ้านด่านลานหอย จังหวัดสุโขทัย 64000
ประเภท: วัดราษฎร์
นิกาย: เถรวาท
เจ้าอาวาส: พระครูไพโรจน์ศาสนคุณ (บุญ)
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี
 สถานีย่อยพระพุทธศาสนา
วัดลานหอย ตั้งอยู่ที่หมู่บ้านลานหอย หมู่ที่ 1 ตำบลลานหอย อำเภอบ้านด่านลานหอย จังหวัดสุโขทัย สังกัดคณะสงฆ์มหานิกาย มีที่ดินตั้งวัดเนื้อที่ 35 ไร่ 2 งาน 52 ตารางวา ได้สร้างขึ้นเป็นวัดนับตั้งแต่ประมาณ พ.ศ. 2475  มีนามตามเชื่อหมู่บ้าน ประชาชนนิยมเรีกว่า “วัดนอก” ได้รับพระราชทานวิสุงคามสีมาวันที่ 23 สิงหาคม พ.ศ. 2499
ศาสนสถาน

อุโบสถ
ศาลาการเปรียญ
กุฎิที่พักสงฆ์
ฌาปนสถาน / ศาลาคู่เมรุฯ
ลำดับเจ้าอาวาส

พระครูสุวิชานวรวุฒิ (ปี้ ทินฺโน)
พระครูไพโรจน์ศาสนคุณ (บุญ)
ดูเพิ่ม

วัดไทย
| ด ค กรายชื่อวัดในประเทศไทยแบ่งตามจังหวัด |
| --- | --- |
 กรุงเทพมหานคร  กระบี่  กาญจนบุรี  กาฬสินธุ์  กำแพงเพชร  ขอนแก่น  จันทบุรี  ฉะเชิงเทรา  ชลบุรี  ชัยนาท  ชัยภูมิ  ชุมพร  เชียงราย  เชียงใหม่  ตรัง  ตราด  ตาก  นครนายก  นครปฐม  นครพนม  นครราชสีมา  นครศรีธรรมราช  นครสวรรค์  นนทบุรี  นราธิวาส  น่าน  บึงกาฬ  บุรีรัมย์  ปทุมธานี  ประจวบคีรีขันธ์  ปราจีนบุรี  ปัตตานี  พระนครศรีอยุธยา  พะเยา  พังงา  พัทลุง  พิจิตร  พิษณุโลก  เพชรบุรี  เพชรบูรณ์  แพร่  ภูเก็ต  มหาสารคาม  มุกดาหาร  แม่ฮ่องสอน  ยโสธร  ยะลา  ร้อยเอ็ด  ระนอง  ระยอง  ราชบุรี  ลพบุรี  ลำปาง  ลำพูน  เลย  ศรีสะเกษ  สกลนคร  สงขลา  สตูล  สมุทรปราการ  สมุทรสงคราม  สมุทรสาคร  สระแก้ว  สระบุรี  สิงห์บุรี  สุโขทัย  สุพรรณบุรี  สุราษฎร์ธานี  สุรินทร์  หนองคาย  หนองบัวลำภู  อ่างทอง  อำนาจเจริญ  อุดรธานี  อุตรดิตถ์  อุทัยธานี  อุบลราชธานี
วัดธรรมปัญญาราม

| วัดธรรมปัญญาราม |
| --- | --- |

ชื่อสามัญ: วัดใหม่
ที่ตั้ง: หมู่ 4 ตำบลโตนด อำเภอคีรีมาศ จังหวัดสุโขทัย 64160
ประเภท: วัดราษฎร์
นิกาย: เถรวาท
เจ้าอาวาส: พระครูอนุชิตสรการ (เยื้อน)
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี
 สถานีย่อยพระพุทธศาสนา
วัดธรรมปัญญาราม เป็นศาสนสถานในพระพุทธศาสนาเถรวาท สังกัดคณะสงฆ์มหานิกาย  ตั้งอยู่ที่บ้านหนองไอ้ด่อน หมู่ที่ ๗  ตำบลโตนด อำเภอคีรีมาศ จังหวัดสุโขทัย  เป็นวัดที่มีความสำคัญในอดีตในการบริหารงานคณะสงฆ์ระดับจังหวัด คือเป็นวัดที่อดีตเจ้าคณะจังหวัด และเกจิคณาจารย์อยู่อาศัย
ประวัติ

วัดนี้ชาวบ้านนิยมเรียกว่า “วัดหนองไอ้ด่อน” ตามชื่อหมู่บ้านที่ตั้งวัดอยู่ กระทรวงศึกษาธิการได้ประกาศตั้งเป็นวัดนับตั้งแต่วันที่ 21 สิงหาคม พ.ศ.2518  ประชาชนร่วมใจกันสร้างวัดนี้โดยมีนายเยื้อน คลังเมือง เป็นผู้ติดต่อทางราชการดำเนินการขออนุญาตจัดสร้างวัด มีที่ดินตั้งวัดเนื้อที่ 28 ไร่ 1 งาน 25 ตารางวา
ลำดับเจ้าอาวาส

พระมงคลสุนทร (โถม กลยาโณ)ดำรงตำแหน่งระหว่าง พ.ศ.2519-พ.ศ.2547
พระครูอนุชิตธรรมคุณ (เยื้อน)  ดำรงตำแหน่งระหว่าง พ.ศ.2547-ปัจจุบัน
ดูเพิ่ม

วัดไทย
| ด ค กรายชื่อวัดในประเทศไทยแบ่งตามจังหวัด |
| --- | --- |
 กรุงเทพมหานคร  กระบี่  กาญจนบุรี  กาฬสินธุ์  กำแพงเพชร  ขอนแก่น  จันทบุรี  ฉะเชิงเทรา  ชลบุรี  ชัยนาท  ชัยภูมิ  ชุมพร  เชียงราย  เชียงใหม่  ตรัง  ตราด  ตาก  นครนายก  นครปฐม  นครพนม  นครราชสีมา  นครศรีธรรมราช  นครสวรรค์  นนทบุรี  นราธิวาส  น่าน  บึงกาฬ  บุรีรัมย์  ปทุมธานี  ประจวบคีรีขันธ์  ปราจีนบุรี  ปัตตานี  พระนครศรีอยุธยา  พะเยา  พังงา  พัทลุง  พิจิตร  พิษณุโลก  เพชรบุรี  เพชรบูรณ์  แพร่  ภูเก็ต  มหาสารคาม  มุกดาหาร  แม่ฮ่องสอน  ยโสธร  ยะลา  ร้อยเอ็ด  ระนอง  ระยอง  ราชบุรี  ลพบุรี  ลำปาง  ลำพูน  เลย  ศรีสะเกษ  สกลนคร  สงขลา  สตูล  สมุทรปราการ  สมุทรสงคราม  สมุทรสาคร  สระแก้ว  สระบุรี  สิงห์บุรี  สุโขทัย  สุพรรณบุรี  สุราษฎร์ธานี  สุรินทร์  หนองคาย  หนองบัวลำภู  อ่างทอง  อำนาจเจริญ  อุดรธานี  อุตรดิตถ์  อุทัยธานี  อุบลราชธานี
มิสแกรนด์เวียดนาม

| --- | --- |
คําขวัญ: Stop the war and violence
ก่อตั้ง: 2013
ประเภท: การประกวดความงาม
สํานักงานใหญ่: นครโฮจิมินห์
ที่ตั้ง:  เวียดนาม
ภาษาทางการ : เวียดนาม
ผู้อำนวยการประกวด: ฝั่ม ถิ กีม ซุง
องค์กรแม่: มิสแกรนด์อินเตอร์เนชันแนล
ลำดับเวลาของผู้ได้รับใบอนุญาตมิสแกรนด์เวียดนาม
มิสแกรนด์เวียดนาม (อังกฤษ: Miss Grand Vietnam; เวียดนาม: Hoa Hậu Hòa Bình Việt Nam) เป็นตำแหน่งในการประกวดนางงามระดับประเทศของเวียดนาม ผู้ที่ได้รับตำแหน่งจะได้เป็นตัวแทนชาวเวียดนามในการประกวดมิสแกรนด์อินเตอร์เนชันแนล ซึ่งจะจัดประกวดขึ้นทุกปีในช่วงปลายปี โดยผู้ดำรงตำแหน่งมิสแกรนด์เวียดนามทุกคนที่ผ่านมาแล้วได้รับการแต่งตั้งให้ดำรงตำแหน่ง ปัจจุบัน สิทธิ์การส่งตัวแทนจากเวียดนามเข้าร่วมการประกวดมิสแกรนด์อินเตอร์เนชันแนลนั้นอยู่ภายใต้การกำกับดูแลของแซนหว่างเอนเตอร์เทนเมนต์ (Sen Vang Entertainment) ซึ่งดูแลและบริหารงานโดยฝั่ม ถิ กีม ซุง (Phạm Thị Kim Dung)
ผู้ดำรงตำแหน่งมิสแกรนด์เวียดนามคนแรก คือ เหงียน ถิ บิ๊ก คัญ (Nguyễn Thị Bích Khanh) จากนครโฮจิมินห์ ได้รับการแต่งตั้งให้ดำรงตำแหน่งมิสแกรนด์เวียดนาม 2013 และเธอได้เข้าร่วมการประกวดมิสแกรนด์อินเตอร์เนชันแนล 2014 ที่ประเทศไทย ซึ่งถือเป็นการประกวดมิสแกรนด์อินเตอร์เนชันแนลครั้งแรก แต่ไม่ผ่านเข้ารอบสุดท้าย ส่วนผู้ดำรงตำแหน่งมิสแกรนด์เวียดนามคนปัจจุบัน คือ เล ฮหว่าง เฟือง (Lê Hoàng Phương)
ประวัติ

ประเทศเวียดนามเข้าร่วมการประกวดมิสแกรนด์อินเตอร์เนชันแนลเป็นครั้งแรกในปี ค.ศ. 2013 ซึ่งเป็นการจัดประกวดมิสแกรนด์อินเตอร์เนชันแนลครั้งแรก โดยผู้ที่ได้รับสิทธิ์ในการจัดส่งตัวแทนจากเวียดนามเข้าประกวดคือองค์กรมิสเวิลด์เวียดนาม ซึ่งดำเนินการโดยหนังสือพิมพ์เตียนฟ็อง (Tiên Phong) และแซนหว่างโพรดักชันส์ (Sen Vàng Productions) อย่างไรก็ตาม ผู้ดำรงตำแหน่งมิสแกรนด์เวียดนามในแต่ละปีนั้นจะมาจากการแต่งตั้งทั้งหมด ซึ่งอาจเป็นผู้เข้ารอบสุดท้ายในการประกวดมิสเวิลด์เวียดนามปีใด ๆ หรือจากเวทีการประกวดอื่น
ในปี ค.ศ. 2016 ได้มีการแต่งตั้งเจิ่น หง็อก ลาน เคว (Trần Ngọc Lan Khuê) มิสเวิลด์เวียดนาม 2015 ให้ดำรงตำแหน่งมิสแกรนด์เวียดนาม 2016 ผู้มอบมงกุฎและสายสะพายประจำตำแหน่งคือแคลร์ พาร์กเกอร์ มิสแกรนด์อินเตอร์เนชันแนล 2015 และณวัฒน์ อิสรไกรศีล ผู้อำนวยการและผู้ก่อตั้งการประกวดมิสแกรนด์อินเตอร์เนชันแนล อย่างไรก็ตาม เจิ่น หง็อก ลาน เคว ได้สละตำแหน่งดังกล่าวในเวลาต่อมา โดยให้เหตุผลว่าเธอวางแผนทำกิจกรรมด้านการบันเทิงไว้หลายอย่างในช่วงปี ค.ศ. 2016 ซึ่งรวมไปถึงการได้รับคัดเลือกให้เป็นผู้ให้คำปรึกษาแก่ผู้เข้าประกวดเดอะเฟซเวียดนาม ซีซัน 1 ด้วย ทั้งนี้ เธอได้ก่อตั้งบริษัทอีลีตโมเดลอินเตอร์แนชนัล (Elite Model International) เพื่อดำเนินกิจกรรมที่เกี่ยวเนื่องกับการประกวดมิสเวิลด์เวียดนามร่วมกันกับหนังสือพิมพ์เตียนฟ็องและแซนหว่างโพรดักชันส์ พร้อมทั้งผันตัวมาทำหน้าที่เป็นผู้อำนวยการการประกวดมิสแกรนด์เวียดนามด้วย จากนั้นเธอได้แต่งตั้งฮหวิ่ญ ถิ เอี๊ยน ญี (Huỳnh Thị Yến Nhi) ให้ดำรงตำแหน่งมิสแกรนด์เวียดนาม 2016 แทน แต่หลังจากนั้นไม่กี่เดือนก็ได้มีการแต่งตั้งเหงียน ถิ ลวาน (Nguyễn Thị Loan) มิสเวิลด์เวียดนาม 2014 ให้ดำรงตำแหน่งมิสแกรนด์เวียดนาม 2016 แทนฮหวิ่ญ ถิ เอี๊ยน ญี เนื่องจากเธอไม่ผ่านกระบวนการขอรับการตรวจลงตราเข้าสหรัฐ โดยในการประกวดมิสแกรนด์อินเตอร์เนชันแนล 2016 นั้น เหงียน ถิ ลวาน สามารถทำผลงานได้ถึงรอบ 20 คนสุดท้าย (ต่อมาเธอได้รับการแต่งตั้งให้ดำรงตำแหน่งมิสยูนิเวิร์สเวียดนาม 2017 และได้เข้าร่วมการประกวดนางงามจักรวาล 2017 ที่สหรัฐ แต่ไม่ผ่านเข้ารอบสุดท้าย)
ฉบับ

รายการต่อไปนี้เป็นรายละเอียดของการประกวด มิสแกรนด์เวียดนาม นับตั้งแต่ก่อตั้งในปี 2013.
| ปี | ครั้งที่ | วันที่ | สถานที่ | เมืองเจ้าภาพ | ผู้เข้าแข่งขัน | ผลการแข่งขัน> มิสแกรนด์เวียดนาม | ผลการแข่งขัน> รองอันดับ 1 | ผลการแข่งขัน> รองอันดับ 2 | ผลการแข่งขัน> รองอันดับ 3 | ผลการแข่งขัน> รองอันดับ 4 | อ้างอิง |
| --- | --- | --- | --- | --- | --- | --- | --- | --- | --- | --- | --- |
| 2022 | 1 | 1 ตุลาคม | สนามกีฬาในร่มฟู้เถาะ | นครโฮจิมินห์ | 50 | Đoàn Thiên Ân (จังหวัดล็องอาน) | Chế Nguyễn Quỳnh Châu (จังหวัดเลิมด่ง) | Trần Tuyết Như (นครโฮจิมินห์) | Trần Nguyên Minh Thư (จังหวัดกว๋างจิ) | Ngô Thị Quỳnh Mai (นครโฮจิมินห์) |  |
| 2023 | 2 | 27 สิงหาคม | สนามกีฬาในร่มฟู้เถาะ | นครโฮจิมินห์ | 44 | Lê Hoàng Phương (จังหวัดคั้ญฮหว่า) | Bùi Khánh Linh (จังหวัดบั๊กซาง) | Trương Quí Minh Nhàn (จังหวัดเถื่อเทียนเว้) | Lê Thị Hồng Hạnh (จังหวัดท้ายบิ่ญ) | Đặng Hoàng Tâm Như (จังหวัดเถื่อเทียนเว้) |  |
| 2024 | 3 |  | ฟานเที้ยต, บิ่ญถ่วน | จังหวัดบิ่ญถ่วน |  |  |  |  |  |  |  |
การแข่งขันระดับนานาชาติ > มิสอินเตอร์คอนติเนนตัล

| ปี | ตัวแทน | บ้านเกิด | ตำแหน่งระดับประเทศ | ผลงานการแข่งขัน> ตำแหน่ง | ผลงานการแข่งขัน> รางวัลพิเศษ | อ้างอิง |
| --- | --- | --- | --- | --- | --- | --- |
|  2024 | ฮันห์ เหงียน | ดงทับ | รองอันดับ 1 : มิสแกรนด์เวียดนาม 2024 | TBA | TBA |  |
การแข่งขันระดับนานาชาติ > มิสเอเชียแปซิฟิกอินเตอร์เนชันแนล

| ปี | ตัวแทน | บ้านเกิด | ตำแหน่งระดับประเทศ | ผลงานการแข่งขัน> ตำแหน่ง | ผลงานการแข่งขัน> รางวัลพิเศษ | อ้างอิง |
| --- | --- | --- | --- | --- | --- | --- |
|  2024 | ลัม ถิ บิช เตวียน | อันเกียง | รองอันดับ 3 : มิสแกรนด์เวียดนาม 2024 | TBA | TBA |  |
ดูเพิ่ม

มิสแกรนด์อินเตอร์เนชันแนล
แหล่งข้อมูลอื่น

| ด ค กการประกวดนางงามในประเทศเวียดนาม |
| --- | --- | --- |
|  มิสยูนิเวิร์สเวียดนาม  มิสเวียดนาม  มิสเวิลด์เวียดนาม  มิสแกรนด์เวียดนาม  มิสเอิร์ธเวียดนาม  มิสซูปราเนชันแนลเวียดนาม  มิสเตอร์เวียดนาม  มิสอินเตอร์เนชั่นแนลควีนเวียดนาม  |  มิสยูนิเวิร์สเวียดนาม  มิสเวียดนาม  มิสเวิลด์เวียดนาม  มิสแกรนด์เวียดนาม  มิสเอิร์ธเวียดนาม  มิสซูปราเนชันแนลเวียดนาม  มิสเตอร์เวียดนาม  มิสอินเตอร์เนชั่นแนลควีนเวียดนาม  |  |
| ด ค กมิสแกรนด์อินเตอร์เนชันแนล |
| --- | --- |
 2013  2014  2015  2016  2017  2018  2019 
 2020  2021  2022  2023  2024  2025 
 บริษัท  องค์กร  ผู้ครองตำแหน่ง  รองชนะเลิศและผู้เข้ารอบสุดท้าย  รางวัลพิเศษ  พิธีกรและศิลปินรับเชิญ  ประเทศ  ฉบับ
โรงเรียนชัยนาทพิทยาคม

| โรงเรียนชัยนาทพิทยาคม Chainatpittayakom School Chainatpittayakom School> ที่ตั้ง |
| --- | --- |
55/30 หมู่ 4 ถนนลูกเสือ 1  ตำบลบ้านกล้วย อำเภอเมืองชัยนาท จังหวัดชัยนาท  ประเทศไทย 17000
ข้อมูล
ชื่ออื่น: ช.น.พ./C.N.P.
ประเภท: รัฐบาล -โรงเรียนมัธยมประจำจังหวัด   -โรงเรียนมัธยมศึกษาขนาดใหญ่พิเศษ
คำขวัญ: สิกฺขา วิรุฬฺหิ สมฺปตฺตา   (การศึกษา คือ ความเจริญงอกงาม)
สถาปนา: 9 พฤศจิกายน พ.ศ. 2452 (115 ปี)
ผู้ก่อตั้ง: พระไชยนฤนาท
เขตการศึกษา:  สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1006180101 (ใหม่)  06180101 (เก่า)
ผู้อำนวยการ: นายชูชาติ พารีสอน ชชพรส.
ระดับปีที่จัดการศึกษา: มัธยมศึกษาตอนต้น-ตอนปลาย แบบสหศึกษา
จำนวนนักเรียน: 2,590 คน
สี:   สีม่วง   สีขาว
เว็บไซต์: www.chainatpit.ac.th
โรงเรียนชัยนาทพิทยาคม  เป็นโรงเรียนมัธยมศึกษาประจำจังหวัดขนาดใหญ่  สังกัดสำนักงานเขตพื้นที่การศึกษามัธยมศึกษาอุทัยธานีชัยนาท สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 55/30 ถนนลูกเสือ 1 ต. บ้านกล้วย อ. เมืองชัยนาท จ. ชัยนาท อยู่ห่างจากกรุงเทพฯ  195 กิโลเมตร
ประวัติโรงเรียน

โรงเรียนชัยนาทพิทยาคม  ก่อตั้งเมื่อปี พ.ศ. 2452 โดยพระไชยนฤนาท ผู้ว่าการเมือง ร่วมกับข้าราชการ พ่อค้าและราษฏรสร้างขึ้น ณ ต. วัดปลัง ต่อมาปลายปี พ.ศ. 2455 เจ้าคุณวิเชียรปราการได้มาเป็นผู้ว่าการเมือง ได้ย้ายที่ว่าการเมืองมาตั้งที่ ต. บ้านกล้วย พ.ศ. 2456 จึงย้ายโรงเรียนโดยสร้างใหม่ ณ บริเวณสนามหญ้าด้านทิศเหนือศาลากลางจังหวัด วันที่ 3 มกราคม พ.ศ. 2457 พระอุปกรศิลปศาสตร์ ศึกษาธิการมณฑลนครสวรรค์ ได้มาเปิดโรงเรียนใช้ชื่อว่า "โรงเรียนประจำจังหวัดชัยนาท" ในปี พ.ศ. 2493 ได้เปลี่ยนชื่อเป็น โรงเรียนชัยนาท "วิชัยบำรุงราษฎร์" และในปี พ.ศ. 2499 กรมการฝึกหัดครูได้มีคำสั่งให้ยุบโรงเรียนฝึกหัดครูชัยนาท โดยมีการมอบอาคารและที่ดินให้กับโรงเรียนใช้เป็นสถานศึกษาต่อไป วันที่ 27 มิถุนายน พ.ศ. 2518 ได้ยุบรวมกับโรงเรียนสตรีชัยนาท "คณะราษฎร์บำรุง 2 " เข้าเป็นโรงเรียนเดียวกัน ตามประกาศของกระทรวงศึกษาธิการ โดยจัดโรงเรียนให้เป็นแบบสหศึกษา ใช้ชื่อว่า "โรงเรียนชัยนาทพิทยาคม" ใช้หลักสูตรมัธยมแบบประสม (ค.ม.ส.) ในปีการศึกษา 2512 ต่อมา พ.ศ. 2519 โรงเรียนชัยนาทพิทยาคมได้เข้าร่วมโครงการพัฒนาโรงเรียนมัธยมศึกษาส่วนภูมิภาค (คมภ.2 รุ่น 3)
ปัจจุบันโรงเรียนชัยนาทพิทยาคม เปิดสอนในช่วงชั้นที่ 3-4 (ระดับชั้นมัธยมศึกษาตอนต้นถึงชั้นมัธยมศึกษาตอนปลาย) ตามหลักสูตรสถานศึกษาขั้นพื้นฐาน มีพื้นที่ทั้งหมด 54 ไร่ 1 งาน 7 ตารางวา  ในปีการศึกษา 2559 มีนักเรียน 3,360 คน ครู 157 คน ห้องเรียนทั้งหมด 69 ห้องเรียน จัดชั้นเรียนแบบ 12-12-12 11-11-11 โดยมีผู้อำนวยการคนปัจจุบันคือ นายชูชาติ พารีสอน
ศิษย์เก่าที่มีชื่อเสียง

ศรัณยู วินัยพานิช (ไอซ์) นักร้องนักแสดง สังกัดจีเอ็มเอ็ม แกรมมี่
ศุภณัฐ เฉลิมชัยเจริญกิจ (อ๊อฟ) นักร้องลูกทุ่งและนักแสดง สังกัดแกรมมี่โกลด์ ในเครือจีเอ็มเอ็ม แกรมมี่
ศิวดล จันทเสวี (ท๊อฟฟี่) นักแสดงตลกรายการตลกหกฉาก รายการชิงร้อยชิงล้าน และนักร้องวง Room 3.50 บาท
พลเรือเอกสงัด ชลออยู่ อดีตผู้บัญชาการทหารเรือ อดีตผู้บัญชาการทหารสูงสุด และอดีตรัฐมนตรีว่าการกระทรวงกลาโหม
วิสารท เดชกุล (ข้าวนึ่ง)  ผู้ประกาศข่าวช่อง 3
เพลงสถาบัน

มาร์ช ช.น.พ
มาร์ชม่วงขาว
คืนถิ่นม่วงขาว
ศาลแม่ย่า
พี่พบน้อง
มนต์ม่วงขาว
อำลาอาลัย
วอลซ์ม่วงขาว
สวรรค์ช.น.พ.
ชื่อย่อช.น.พ.
ชมพูพันธุ์ทิพย์
ตลุงม่วงขาว
รำวงผูกใจ
รำวงอวยพร
โชคดีมีชัย
100 ปีแห่งความภาคภูมิใจชัยนาทพิทยาคม
เกียรติภูมิช.น.พ.
วัดซับชะอม

| วัดซับชะอม |
| --- | --- |

ชื่อสามัญ: วัดซับชะอม
ที่ตั้ง: หมู่ 4 ตำบลขุนโขลน อำเภอพระพุทธบาท จังหวัดสระบุรี
ประเภท: วัดราษฎร์
นิกาย: เถรวาท
เจ้าอาวาส: ดร.พระครูพิพิธปริยัติกิจ (ชยันต์ พุทฺธธมฺโม) ป.ธ.3 พธ.บ. วท.ม. Ph.D.
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี
 สถานีย่อยพระพุทธศาสนา
วัดซับชะอม เป็นวัดในสังกัดของคณะสงฆ์มหานิกาย ตั้งอยู่ที่หมู่ที่ 4 ตำบลขุนโขลน อำเภอพระพุทธบาท จังหวัดสระบุรี  มีความสำคัญในฐานะที่เป็นวัดในพระพุทศาสนา และเป็นศูนย์กลางของชุมชนบ้านซับชะอม และบริเวณใกล้เคียง
ประวัติ

วัดซับชะอมเป็นวัดในสังกัดของคณะสงฆ์มหานิกาย ตั้งอยู่ที่บ้านซับชะอม หมู่ 4 ตำบลขุนโขลน อำเภอพระพุทธบาท จังหวัดสระบุรี  โดยที่มาของวัดตั้งตามชื่อหมู่บ้าน คือ หมู่บ้านซับชะอม  มีพื้นที่สำหรับตั้งวัด จำนวน 6 ไร่  โดยวัดได้รับการยกเป็นวัดเมื่อ พ.ศ. 2535 โดยมีพื้นที่ในเขตบริการจำนวน 2 หมู่บ้าน คือ หมู่ 4 ตำบลขุนโขลน และหมู่ 9 ตำบลเขาวง จำนวน 160 หลังคาเรือน มีจำนวนประชากรประมาณ 1,300 คน โดยมีพื้นที่ทิศเหนือจรดที่ดินเอกชน  ทิศใต้ติดภูเขา ทิศตะวันออกจรดโรงเรียนวัดซับชะอม และสถานพยาบาลประจำตำบลเขาวง ทิศตะวันตกติดถนนสาธารณะและที่ดินเอกชน
ศาสนสถาน/สิ่งก่อสร้าง

อุโบสถ (กำลังก่อสร้าง)
ฌาปนสถาน /ศาลาคู่เมรุ
ศาลาการเปรียญ
กุฎิที่พักสงฆ์
หอสวดมนต์
หอระฆัง / หอกลอง
ศาสนสถาน/สิ่งก่อสร้าง > ลำดับเจ้าอาวาส

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
ลำดับเจ้าอาวาสวัดซับชะอม ต.ขุนโขลน อ.พระพุทธบาท จ.สระบุรี 
| ที่ | รายนาม/สมณศักดิ์ | ตำแหน่ง | เริ่มวาระ | สิ้นสุดวาระ | หมายเหตุ |  |
| 1 | พระครูเกษมธรรมธร (สุชิน แซ่ซิ้ม) | เจ้าอาวาส | 11 เมษายน พ.ศ. 2499 | พ.ศ. 2547 | มรณภาพ |  |
| 2 | พระครูพิพิธปริยัติกิจ (ชยันต์ พุทฺธธมฺโม) | เจ้าอาวาส เจ้าคณะตำบลเขาวง | พ.ศ. 2547 |  |  |  |
จังหวัดนครนายกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

การเลือกตั้งสมาชิกสภาผู้แทนราษฎรจังหวัดนครนายก พ.ศ. 2544 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กำหนดให้มีขึ้นในวันที่ 6 มกราคม พ.ศ. 2544 โดยแบ่งเขตการเลือกตั้งออกเป็น 2 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2539 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรเป็นการทั่วไปครั้งแรกภายใต้รัฐธรรมนูญแห่งราชอาณาจักรไทย พ.ศ. 2540 ที่มีการใช้การเลือกตั้งรูปใหม่ ทั้งการเปลี่ยนแปลงเขตเลือกตั้งจากเขตใหญ่เรียงหมายเลขเป็นเขตเดียวหมายเลขเดียว และเพิ่มเติมการเลือกตั้งสมาชิกสภาผู้แทนราษฎรแบบบัญชีรายชื่อเป็นครั้งแรก
ภาพรวม > ผลการเลือกตั้งแบบบัญชีรายชื่อ (รวมทั้งจังหวัดนครนายก)

| พรรค | พรรค | คะแนนเสียง> จน. | คะแนนเสียง>  % | คะแนนเสียง> +/– |
| --- | --- | --- | --- | --- |
|  | ชาติไทย | 26,078 | 21.01% |  |
|  | ประชาธิปัตย์ | 44,642 | 35.96% |  |
|  | ไทยรักไทย | 36,151 | 29.12% |  |
|  | อื่น ๆ | 17,273 | 13.91% |  |
| ผลรวม | ผลรวม | 124,144 | 100.00% | – |
ภาพรวม > ผลการเลือกตั้งแบบบัญชีรายชื่อ (รายเขตเลือกตั้ง)

| เขตการเลือกตั้ง> เขตการเลือกตั้ง.เขตการเลือกตั้ง | ชาติไทย> .คะแนนเสียง | ชาติไทย> .% | ประชาธิปัตย์> .คะแนนเสียง | ประชาธิปัตย์> .% | ไทยรักไทย> .คะแนนเสียง | ไทยรักไทย> .% | อื่น ๆ> .คะแนนเสียง | อื่น ๆ> .% | ผลรวม> .คะแนนเสียง | ผลรวม> .% ! | ผลการเลือกตั้ง> ผลการเลือกตั้ง.ผลการเลือกตั้ง |
| --- | --- | --- | --- | --- | --- | --- | --- | --- | --- | --- | --- |
| เขต 1 | 15,175 | 23.63% | 24,453 | 38.07% | 16,235 | 25.28% | 8,369 | 13.02% | ุ64,232 | 100.00% | ประชาธิปัตย์ ได้ที่นั่ง  |
| เขต 1 | 15,175 | 23.63% | 24,453 | 38.07% | 16,235 | 25.28% | 8,369 | 13.02% | ุ64,232 | 100.00% | ชาติไทย ได้ที่นั่ง |
| เขต 2 | 10,903 | 18.20% | 20,189 | 33.70% | 19,916 | 33.24% | 8,904 | 18.66% | 59,912 | 100.00% | ประชาธิปัตย์ รักษาที่นั่ง  |
| เขต 2 | 10,903 | 18.20% | 20,189 | 33.70% | 19,916 | 33.24% | 8,904 | 18.66% | 59,912 | 100.00% | ชาติไทย ได้ที่นั่ง |
| ผลรวม | 26,078 | 21.01% | 44,642 | 35.96% | 36,151 | 29.12% | 17,273 | 13.91% | 124,144 | 100.00% |  |
ภาพรวม > ผลการเลือกตั้งแบบแบ่งเขต (รวมทั้งจังหวัดนครนายก)

| พรรค | พรรค | จำนวน ผู้สมัคร | คะแนนเสียง> จน. | คะแนนเสียง>  % | ที่นั่ง> จน. | ที่นั่ง> +/– | ที่นั่ง>  % |
| --- | --- | --- | --- | --- | --- | --- | --- |
|  | ชาติไทย | 2 | 42,467 | 37.87% | 2 | 1 | 100.00% |
|  | ประชาธิปัตย์ | 2 | 46,849 | 41.77% | 0 | 1 | 0.00% |
|  | ไทยรักไทย | 2 | 18,307 | 16.32% | 0 | 0 | 0.00% |
|  | อื่น ๆ | 7 | 4,529 | 4.04% | 0 |  | 0.00% |
| ผลรวม | ผลรวม | 13 | 112,152 | 100.00% | 2 |  | 100.00% |